
Projekteerimistingimuste kinnitamine

(Põldkannikese tn 1a aiamaja rekonstrueerimine ja laiendamine)

	1. ASJAOLUD JA MENETLUSE KÄIK


03. 06. 2015. a. Anton Tatarchenko taotles (taotlus nr 5292/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi Põldkannikese tn 1a aiamaja rekonstrueerimiseks ja laiendamiseks. Plaanis on rekonstrueerida nii fassaadi kui ka katust ning laiendada verandat(/sid). 
	2. ÕIGUSLIKUD ALUSED
2.1
Ehitusseaduse §19 lg 3 kohaselt projekteerimistingimused on ehitise arhitektuursed ja ehituslikud tingimused.

2.2
Narva linna ehitusmääruse §22 lg 1 kohaselt projekteerimistingimused kinnitab korraldusega Linnavalitsus.
2.3  Haldusmenetluse seaduse §5 lg 5 kohaselt kui haldusmenetlust reguleerivad õigusnormid menetluse ajal muutuvad, kohaldatakse menetluse alguses kehtinud õigusnorme.


	3. OTSUS


Kinnitada projekteerimistingimused Põldkannikese tn 1a aiamaja rekonstrueerimiseks ja laiendamiseks järgnevalt:

3.1 ÜLDANDMED

3.1.1
Ehitisregistri andmed: 

	Ehitisregistri kood
	Ehitis
	Ehitise nimetus
	Korruste arv
	Ehitisealune pind (m2)

	120294007 
	Hoone 
	kuur 
	1 
	11 

	120729833 
	Hoone 
	kasvuhoone 
	1 
	18 

	220729844 
	Rajatis 
	kompostikast 
	
	1 

	220729847 
	Rajatis 
	käimla 
	
	

	120294006 
	Hoone 
	Aiamaja 
	1 
	41 


3.1.2 Kinnistusraamatu andmed: katastriüksuse tunnus 51107:034:0008, pindala 969 m2.

3.2 PROJEKTEERIMISE EESMÄRK

Projekti koostamise eesmärgiks on Põldkannikese tn 1a aiamaja rekonstrueerimine ja laiendamine.
3.3 ÜLDNÕUDED

3.3.1
Projekti koostamisel ja vormistamisel juhinduda Ehitusseadustikuga ehitusprojektile esitatavatest nõuetest, Eesti Standardist EVS 811:2012 „Hoone ehitusprojekt”, Narva Linnavolikogu 24.01.2013 otsusega nr 3 kehtestatud Narva linna üldplaneeringust, Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2
Projekt peab olema koostatud või kontrollitud projekteerimises pädeva vastutava spetsialisti poolt.

3.3.3
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.4
Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada ehitiste asukohad ja mõõtmed, kaugused lähimate piiride ja ehitisteni, parkimiskoht, juurdepääsud avalikult kasutatavale teele, sisse- ja väljasõit krundilt jne. Anda hoone vertikaalne sidumine. Lahendada sadevee äravool (sadevett mitte juhtida kõrvalasuvatele kruntidele). Maksimaalselt säilitada olemasolev kõrghaljastus. Näidata prügikonteineri(te) asukoht.
3.3.5
Värvivaated esitada mõõtkavas 1:100. Vaadetel näidata peasissepääsude detaillahendused, vaadete tähistused, akende ja uste värvitoonid, välisviimistluse materjalid, värvikoodid, värvikataloogi nimetus jne. 
3.3.6
Eelneva ehitusprojekti asendiplaan ning ehitiste joonised, mis kajastavad projekteerimiseelseid seaduslikul alusel püstitatud ehitisi ja rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.

3.3.7
Esitada Arhitektuuri- ja Linnaplaneerimise Ametile kooskõlastamiseks “ Põldkannikese tn 1a aiamaja rekonstrueerimise ja laiendamise ehitusprojekt” vähemalt kahes identselt komplekteeritud eksemplaris.
	


3.4 ARHITEKTUURSED JA LINNAEHITUSLIKUD TINGIMUSED

3.4.1
Ehitusala: Põldkannikese tn 1a krundi piirides, mitte ületada väljakujunenud ehitusjoont.

3.4.2
Rekonstrueeritavate ja laiendatavate hoonete arv krundil: aiamaja.
3.4.3
Krundi maksimaalne täisehitus: 20%.

3.4.4
Määrata hoonete kasutusaeg aastas.
3.4.5
Arhitektuur: piirkonna hoonestuslaadile sobiv, piirkonna arhitektuurset kvaliteeti parandav. 
3.4.6
Aiamaja:


- korruste arv: kuni 2;

- maksimaalne kõrgus maapinnast harjajooneni: kuni 7,5 m;
3.4.7
Katusekattematerjal: soovitavalt katusekivi või seda imiteeriv materjal. 

3.4.12
Lubatud transpordi juurdepääsude arv: Põldkannikese tänavalt.
3.4.13
Kõvakattega pind ei tohi moodustada üle 30% krundi üldpindalast. 
3.4.14
Segaolme- ja kompostitavate jäätmete käitlemine: vastavalt Narva jäätmehoolduseeskirjale.
	3.5 INSENERTEHNILISED ERITINGIMUSED


3.5.1
Hoone siseruumide tehnosüsteemide projekteerimine: vajadusel esitada insener-tehnilised osad Eesti Standardiga ettenähtud mahus, vastavalt ehitusprojekti staadiumile.

3.5.2
Hoone varustamine välisvõrkudega: vajadusel esitada välistrasside tööprojektid eraldi projektiosana. 

3.6 KOOSKÕLASTUSED
3.6.1
Päästeameti Ida Päästekeskus.

3.6.2
Naaberkinnistute omanikud (kruntidevahelised piirded, va kui piire asub piisava hooldusala kaugusel krundi piirist, projekteeritud ehitiste asukohad ja kõrgused ning nende vahelised tuleohutuskujad).

3.6.3

Narva Linnavalitsuse Arhitektuuri- ja Linnaplaneerimise Amet.
3.6.4

Projekti tellija või tema seaduslik esindaja.
4. RAKENDUSSÄTTED
4.1
Käesolevad projekteerimistingimused on kehtivad kuni 14. 07. 2020. a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

